3 Key Largo | LekkeSlaap
Vanaf R990 per nag(plek vir 6)
3 Key Largo is 'n selfsorg-eenheid op die onderste verdieping van 'n gewilde kindervriendelike oordstyl-kompleks. 3 Key Largo is pas opgeknap met 'n smaakvol Mediterreense tema.
Die kompleks bied direkte toegang tot strande wat deur lewensredders beman word. Geniet 'n skemerkelkie op die patio terwyl jy kyk en hoor hoe die branders breek. Gedurende die wintermaande kan jy ook vanaf die patio sien hoe die walvisse en dolfyne in die water baljaar of dalk die jaarlikse Suidkus Sardien-migrasie beleef.
Die eenheid het slaapplek vir maksimum 6 gaste ? 4 volwassenes en 2 kinders onder 16 jaar. Die eenheid is nie geskik vir 4 volwassenes nie en sou 'n gas 'n bespreking vir meer as 4 volwassenes wou maak, moet dit op die kwotasieversoek genoem word en beloop dit 'n ekstra koste na aanleiding van die eienaar se diskresie.
Daar is 2 slaapkamers, 2 badkamers, 'n oopplan-kombuis en -leefarea. Elke slaapkamer het 'n koningingrootte-bed. Daar is 'n uitvou-dubbelslaapbank en 'n dagbed in die leefarea. Die kombuis is ten volle toegerus vir selfsorg en het 'n stoof, mikrogolfoond, skottelgoedwasser, ysmasjien en 'n ontbyttoonbank met stoele. Daar is 'n TV met DStv (Family bouquet) in die leefarea. Gaste is welkom om hul eie DStv-dekodeerder saam te bring indien hulle volledige DStv verkies.
Die eenheid word as 'n geheel uitverhuur en kamers kan nie afsonderlik bespreek word nie. Daar is plafonwaaiers in al die kamers en die eenheid het lugversorging. Die eenheid word bestuur en skoongemaak deur die eienaars wat net 10 minute vanaf die eenheid woon. Gaste word met in- en uitklok deur die eienaars verwelkom en afgesien.
Die eenheid word persoonlik deur die eienaars, wat 10 minute vanaf die eenheid woon, bestuur en skoongemaak. Gaste word ook deur die eienaars verwelkom met aankoms en vertrek. Vroeg-inklok en -uitklok of laat-inklok en -uitklok kan vooraf met die eienaars gereël word, maar dit is onderhewig aan beskikbaarheid.
Daar is 'n motorafdak voor die eenheid. Die kompleks bied 'n swembad, tennisbane, muurbalbane, 'n gimnasium, waskamer en braaigeriewe. Dit is ook lekker naby winkels, restaurante en talle besienswaardighede geleë.
Let asb. op dat die beheerliggaam se reëls te alle tye gehoorsaam moet word en dat daar onder geen omstandighede meer as 6 gaste, insluitend volwassenes, kinders, babas, en besoekers, toegelaat word nie. Indien die reëls gebreek word sal gaste uitgesit word en nie 'n terugbetaling ontvang nie.
Troeteldiere word nie 'n die kompleks toegelaat nie. Gaste word vriendelik versoek om ander inwoners in die kompleks in ag te neem.